23. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ. Αριθ.Φ.141/57061 της 25 Μαΐου/6 Ιουν. 1978 (ΦΕΚ Β΄519). Περί του τρόπου εξαγωγής του βαθμού διπλώματος για τους τελειόφοιτους σπουδαστές του Ε.Μ. Πολυτεχνείου. Έχοντας υπόψη: 1.Τις διατάξεις της παρ. 5 της υπ’αριθ. 107/1962 Π.Υ.Σ., που κυρώθηκε με το άρθρ. 1 του Ν.Δ. 4263/ 1962 (ΦΕΚ 187, τ.Α΄), και 2.Πρόταση της Συγκλήτου του Ε.Μ. Πολυτεχνείου (συνεδρία 21.4.78), αποφασίζουμε: 1.Για τους τελειόφοιτους σπουδαστές του Ε.Μ. Πολυτεχνείου, του ακαδ. έτους 1977 – 78, και επομένων ακαδημαϊκών ετών ο βαθμός διπλώματος εξάγεται από το άθροισμα: α)του μέσου όρου των βαθμών όλων των μαθημάτων τους οποίους ο τυχών διπλώματος έλαβε κατά την διάρκεια των σπουδών του, με συντελεστή 4/5 και β)του βαθμού της διπλωματικής εργασίας, με συντελεστή 1/5. 2.Για τους τελειόφοιτους σπουδαστές του ακαδ. έτους 1977 – 78 και επομένων ακαδημαϊκών ετών τους προερχομένους από κατάταξη ή μετεγγραφή, ο βαθμός διπλώματος εξάγεται από το άθροισμα α)του μέσου όρου των βαθμών όλων των μαθημάτων, τους οποίους ο τυχών διπλώματος έλαβε κατά την διάρκεια των σπουδών του στο Ε.Μ.Π. με συντελεστή 4/5 και β)του βαθμού της διπλωματικής εργασίας με συντελεστή 1/5. 3.α)Ο κατά τις προηγούμενες παραγράφους εξαγόμενος βαθμός διπλώματος θα χαρακτηρίζεται βάσει της βαθμολογικής κλίμακος του άρθρ. 3 της υπ’ αριθ. Φ.141/106255/1976 αποφάσεως (ΦΕΚ 1249, τ.Β΄). β)Βαθμός μαθήματος είναι αυτός που καθορίζεται από την παρ. 5 του άρθρ. 1 της αποφάσεως Φ.141/ 106255/1976. γ)Βαθμός διπλωματικής εργασίας είναι αυτός που καθορίζεται από την παρ.6 του άρθρ.7 του Β.Δ 563/1961 (ΦΕΚ 138, τ.Α΄). 4.Καταργούνται οι διατάξεις των παρ. 1 και 2 του άρθρ. 10 του Β.Δ 563/1961. 5.Διατηρούνται σε ισχύ οι διατάξεις των παρ. 1 και 2 του άρθρ. 2 της αποφάσεως Φ141/81517/ 1977 (ΦΕΚ 785, τ.Β΄). (Αντί για τη σελ 330,15(α) Σελ. 330,15(β) Τεύχος 1377 Σελ. 9 Φοίτηση, εξετάσεις κλ.π. Εθνικού Μετσόβιου Πολυτεχνείου 31.Γ.δ.22-23 